02/04/2018 | Administración LocalMunicipal
Bergondo
Secretaría
Convocatoria do XIII concurso de marca-páxinas e o XIX certame literario, Bergondo nun conto.

ANUNCIO Asunto: convocatoria do XIII concurso de marca-páxinas e o XIX certame literario “Bergondo nun conto” Por esta alcaldía emitiuse a resolución de alcaldía 239/2018, de data 23 de marzo, que transcrita literalmente di: APROBACIÓN DAS BASES QUE REXERÁN O XIII CONCURSO DE MARCA-PÁXINAS E O XIX CERTAME LITERARIO “BERGONDO NUN CONTO” Visto o informe- proposta da concelleira delegada de Cultura, Ensino e Deporte do Concello de Bergondo (A Coruña), Patricia Vázquez Figueroa, con data 22 de marzo de 2018, onde constan as bases do XIII Concurso de marca-páxinas e do XIX Certame Literario “Bergondo nun conto”, correspondentes á XIX Semana das Letras Galegas, e segundo o establecido no artigo 21.1 da Lei 7/85 do 2 de abril, reguladora das bases de réxime local, RESOLVO: Primeiro. –Convocar o XIII Concurso de marca-páxinas e o XIX Certame Literario “Bergondo nun conto”. Neste concurso entregarase un agasallo por participante e un premio por modalidade. Se unha mesma persoa participa no certame e no concurso só se lle entregará un agasallo. Segundo. –Aprobar as bases que rexerán este concurso e certame, propostas pola concelleira delegada de Cultura, Ensino e Deporte do Concello de Bergondo, Patricia Vázquez Figueroa, con data 22 de marzo, que se transcriben a continuación: XIX CERTAME LITERARIO “BERGONDO NUN CONTO” 1. Hai catro categorías: a) Educación Infantil e 1.º ciclo de Primaria. b) 2.º e 3.º ciclo de Primaria. c) Secundaria. d) Adultos.2. Versará sobre a seguinte temática: Segundo Julio Simy Fit Gilmet.3. Os traballos presentaranse en formato DIN A4, formato narrativo ou poesía, a man ou mecanografados. XIII CONCURSO DE MARCA-PÁXINAS 1. Hai catro categorías: a) Educación Infantil. b) Educación Primaria (1.º, 2.º e 3.º). c) Educación Primaria (4.º, 5.º e 6.º). d) Educación Secundaria e adultos.2. Deberá gardar relación co Día das Letras Galegas ou coa autora homenaxeada: Dolores M Marincas Altonaga.3. O marca-páxinas pode presentarse en diferentes formatos. a) Altura: mín.10 cm/ máx.20 cm b) Anchura: mín.4,5 cm/máx.8 cm c) Marxe mínimo en todo o marca-páxinas de 0,5 cm 4. Pódense realizar a man ou ordenador, preferiblemente en cartolina. BASES COMÚNS DO CONCURSOS 1. A participación supón a total aceptación das bases.2. Presentaranse con todos os datos na parte posterior: categoría, nome, enderezo e teléfono.3. Poderá participar calquera persoa maior de 3 anos empadroada no concello de Bergondo ou que curse os seus estudos no C. R. A de Bergondo, no C. P. I. Cruz de Sar ou no CPAP de Bergondo.4. Os traballos deben estar escritos en lingua galega e deberán ser orixinais, inéditos e non premiados.5. A entrega realizarase na Casa de Cultura ou na Senra, sendo a data límite de entrega o venres 27 de abril de 2018.6. Todos os traballos dos concursos exporanse no edificio cultural A Senra durante o mes de maio, coincidindo coa festividade das Letras Galegas.7. Despois da entrega de premios todos os contos encadernaranse e estarán na aula de lectura da Senra a disposición de todos/as os/as usuarios/as.8. O xurado estará formado por 3 empregados públicos designados polo Concello.9. O fallo: a deliberación do xurado será en segredo, e delas estenderase a acta correspondente. O xurado emitirá os fallos nun máximo de cinco días hábiles a partir da data límite de entrega dos traballos.10. Haberá un premio por cada categoría. O xurado poderá declarar deserto calquera deles no caso de considerar insuficiente a calidade dos traballos presentados.11. Todos/as os/as participantes recibirán un agasallo.12. A organización resérvase o dereito a publicar os traballos premiados. Neste senso os/as autores/as renuncian a calquera tipo de remuneración económica.13. O xurado está facultado para tomar a decisión que considere oportuna ante a aparición dalgún imprevisto non recollido expresamente nestas bases, a participación conleva a aceptación de todas elas.” En Bergondo, 26 de marzo de 2018. A alcaldesa Alejandra Pérez Máquez